โกโช อาโอยามะ

โกโช อาโอยามะ (; เกิด 21 มิถุนายน พ.ศ. 2506) ชื่อเกิด โยชิมาซะ อาโอยามะ () เป็นนักวาดการ์ตูนญี่ปุ่น ที่มีชื่อเสียงจากการ์ตูนเรื่อง ยอดนักสืบจิ๋วโคนัน นอกจากนี้เขายังเป็นผู้ออกแบบตัวละครที่เป็นมนุษย์ให้แก่อนิเมะเรื่อง แฮมทาโร่ แก๊งจิ๋วผจญภัย อีกด้วย

 สมัยเด็ก 
อาโอยามะเกิดเมื่อวันที่ 21 มิถุนายน พ.ศ. 2506 เมืองไดเอ (ปัจจุบันคือเมืองโฮกูอิ) จังหวัดทตโตริ ประเทศญี่ปุ่น เขาฉายแววความสามารถในการวาดภาพตั้งแต่ชั้นประถมศึกษาปีที่ 1 โดยรูป Yukiai War ที่เขาวาดชนะการแข่งขันและได้นำออกแสดงที่ห้างสรรพสินค้าทตโตริไดมารุ เขาจบการศึกษาระดับมัธยมศึกษาในโรงเรียนอิเกอูอิในยูระ และสำเร็จการศึกษาระดับอุดมศึกษาในคณะศิลปกรรมศาสตร์ มหาวิทยาลัยนิปปอน

ในช่วงฤดูหนาว พ.ศ. 2529 เขาเข้าร่วมการประกวดการ์ตูนสำหรับนักเขียนหน้าใหม่ ซึ่งเขาได้รับรางวัลชนะเลิศ นี่ยังเป็นก้าวแรกของเขาที่เป็นจุดเปลี่ยนในชีวิตของเขาในฐานะนักวาดการ์ตูนญี่ปุ่นและนักเขียน

 อาชีพนักวาดการ์ตูน 

ผลงานชิ้นแรกของอาโอยามะคือ รอหน่อยนะ () ที่ตีพิมพ์ในนิตยสารการ์ตูนรายสัปดาห์ โชเน็นซันเดย์ ในช่วงฤดูหนาว พ.ศ. 2530 และต่อมา จอมโจรอัจฉริยะ ผลงานอีกชิ้นหนึ่งของอาโอยามะ ก็ได้ลงพิมพ์ลงในนิตยสารเดียวกัน

ในช่วงต้นคริสต์ทศวรรษ 1990 อาโอยามะออกผลงานอีกชิ้นที่ชื่อ ไยบะ และมีมังงะแบบรวมเล่มออกมา 24 เล่ม ต่อมาเขาเปลี่ยนไปออกมังงะประเภทจบในเรื่อง () เช่น ไม้สี่จอมหวด, รวมเรื่องสั้นของโกโช อาโอยามะ, และ ยอดนักสืบจิ๋วโคนัน

 รางวัล 
ในฐานะนักวาดการ์ตูนญี่ปุ่น อาโอยามะได้รับรางวัล 2 รางวัล ใน พ.ศ. 2535 เขาชนะรางวัลมังงะโชงากูกัง สำหรับการ์ตูนแนวโชเน็งจากเรื่อง ไยบะ ต่อมาในปี พ.ศ. 2544 เขาก็ได้รับรางวัลเดิมจากเรื่อง ยอดนักสืบจิ๋วโคนัน

นอกจากนี้ที่บ้านเกิดของเขาที่เมืองโฮกูอิยังมีการจัดทำโครงการฟื้นฟูเมืองให้มีชีวิตชีวา (Machi Okoshi) เพื่อเป็นเกียรติแก่ผลงานมังงะของเขาและชาวเมือง ผลงานที่มาจากโครงการนี้ได้แก่สะพานโคนันข้ามแม่น้ำยูระ และรูปปั้นโคนันในเมือง ซึ่งผลงานนี้เป็นการแสดงความชื่นชม เอโดงาวะ โคนัน ตัวละครที่มีชื่อเสียงที่สุดในเรื่อง ยอดนักสืบจิ๋วโคนัน ต่อมาเมื่อ 18 มีนาคม พ.ศ. 2550 โรงงานมังงะของโกโช อาโอยามะ (Gosho Aoyama Manga Factory) พิพิธภัณฑ์ที่สร้างขึ้นเพื่อเฉลิมฉลองความสำเร็จในอาชีพในฐานะนักวาดการ์ตูนญี่ปุ่นก็ได้เปิดขึ้นที่เมืองโฮกูอิ

 ชีวิตส่วนตัว 
อาโอยามะสมรสกับอิซูมิ อาราอิ (มินามิ ทากายามะ สมาชิกวง TWO-MIX และผู้พากย์เสียงของโคนันในอนิเมะ) เมื่อวันที่ 5 พฤษภาคม พ.ศ. 2548 ต่อมาทั้งคู่หย่าเมื่อวันที่ 10 ธันวาคม พ.ศ. 2550

 ผลงาน 
 ผลงานที่เขียนเอง 
 ชื่อเรื่องภาษาไทยชื่อที่เป็นตัวหนา คือชื่อตามฉบับพิมพ์ พ.ศ. 2557 ของหนังสือรวมเรื่องสั้น "โยบังเธิร์ด" โดยสำนักพิมพ์วิบูลย์กิจ ชื่ออื่นชื่อภาษาไทย (ยกเว้น "ไม้สี่จอมหวด" ที่เดิมถือลิขสิทธิ์โดย LEON BOOK) ตามฉบับพิมพ์ในหนังสือ "รวมเรื่องสั้นของ โกโช อาโอยาม่า" โดยสำนักพิมพ์วิบูลย์กิจ ชื่อภาษาญี่ปุ่น ปี เนื้อเรื่องรอฉันด้วยนะWait for Meちょっとまってて (Chotto Mattete)พ.ศ. 2530มังงะเรื่องแรกของอาโอยามะ ลงในนิตยสารโชเน็นซันเดย์ กล่าวถึงอัจฉริยะหนุ่มชื่อทาคาอิ ยูทากะ (Takai Yutaka) ที่มีแฟนสาวอายุมากกว่าตน 2 ปี เพื่อแก้ปัญหาอายุห่างกัน ยูทากะจึงประดิษฐ์เป้แบกหลังที่เป็นไทม์แมชชีน เพื่อย้อนอดีตตัวเขาเองกลับไป 2 ปี แต่เพราะแฟนสาวของเขาไม่อยากให้เขาลำบาก แฟนสาวของเขาจึงแอบนำเป้ไปใช้และกลายเป็นผู้ที่ถูกส่งไปยังอนาคต 2 ปีแทน มังงะนี้ได้เอาไปรวมเล่มในหนังสือรวมเรื่องสั้นของโกโชะด้วยไยบะ เจ้าหนูซามูไรYaibaYaibaพ.ศ. 2531–2536มังงะ 24 เล่มจบเกี่ยวกับเรื่องของเจ้าหนูซามูไร คุโระงาเนะ ไยบะ () ซึ่งต่อมานำไปสร้างเป็นอนิเมะ 52 ตอนจบ ปัจจุบัน บางตอนยังมีอยู่ในการ์ตูน ยอดนักสืบจิ๋วโคนันเธิร์ดเบอร์ 4 (โยบังเธิร์ด)3rd Base 4th ไม้สี่จอมหวด, 4 บังเทิร์ด4番サード (Yonban Sādo)พ.ศ. 2536มังงะเล่มเดียวจบเล่าเรื่องราวเกี่ยวกับนากาชิมะ ชิเกโอะ () ผู้เล่นเบสบอลธรรมดา ๆ ในโรงเรียนมัธยม วันหนึ่งเขาไปซื้อไม้เบสบอลจากร้านร้านหนึ่งมา ต่อมาปรากฏว่าไม้เบสบอลนั้นจะทำให้ผู้ตีสามารถตีได้ทุกลูกที่ขว้างมา แต่ทุกครั้งที่เขาตี เขาต้องเอาเงินใส่ไว้ในกระเป๋าข้างที่เขาตีจอมโจรอัจฉริยะMagic Kidまじっく快斗 (Majikku Kaito)พ.ศ. 2531–2550มังงะ 4 เล่มเกี่ยวกับการผจญภัยของ จอมโจรคิด ผู้ใช้ทริกและการปลอมตัวทุกครั้งที่ขโมยของ มังงะสามเล่มแรกของเรื่องนี้ออกในช่วง พ.ศ. 2530–2537 และเล่มที่ 4 ออกใน กุมภาพันธ์ พ.ศ. 2550 (เดือนธันวาคม ปี พ.ศ. 2551 ในประเทศไทย) และถึงแม้ว่าการ์ตูนเรื่องนี้จะยังไม่มีการเขียนต่อ ณ ขณะนี้ แต่จอมโจรคิดก็ไปปรากฏตัวเป็นระยะ ๆ ใน ยอดนักสืบจิ๋วโคนัน และบางตอนของจอมโจรอัจฉริยะยังสร้างเป็นโอวีเอแยกต่างหาก และตอนพิเศษแทรกในเรื่อง ยอดนักสืบจิ๋วโคนัน (ตอนที่ 219) รวมเรื่องสั้นของโกโช อาโอยามะวิชญ์ เน็ตเวิร์ค เป็นผู้ถือลิขสิทธิ์ฉบับอนิเมะ ดูที่ พรจากซากุระプレイ イット アゲイン (Play It Again)พ.ศ. 2531มังงะเกี่ยวกับปู่คนหนึ่งที่แพ้การดวลดาบกับหลานสาว ปู่คนนั้นจึงไปพูดกับต้นซากุระว่าอยากกลับไปเป็นหนุ่มสาวสักครั้ง แล้วปู่คนนั้นก็กลับเป็นหนุ่มสาวอีกครั้งตามที่ฝันไว้จริง ๆเอ็กซ์คาลิเบอร์ ไม้เบสบอลวิเศษ (หรือ ไม้เบสบอลวิเศษ)えくすかりばぁ (Excalibur)พ.ศ. 2531ซานตาคลอสฤดูร้อน夏のサンタクロース (Natsu no Santa Claus)พ.ศ. 2530มังงะเกี่ยวกับเด็กหนุ่ม ฮารา เคสุเกะ ที่บังเอิญทำให้อาวุธนิวเคลียร์ทำงาน เพื่อทำให้ฮาระสามารถหยุดอาวุธนั้นได้ ฮาระจึงได้ทุกสิ่งทุกอย่าง แม้กระทั่งการนำซานตาคลอส มาอยู่ในฤดูร้อนก็ตามนักสืบโจจิ กับปฏิบัติการจิ๋วจิ๋ว (หรือ นักสืบพริกขี้หนู)探偵ジョージのミニミニ大作戦 (Tantei Jooji no minimini daisakusen)พ.ศ. 2531ผีเสื้อแดงโบยบินกับปริศนาหนึ่งทุ่ม 19 นาที Show (หรือ ผีเสื้อแดง)サンデー19show さまよえる赤い蝶 (Shōnen Sunday 19 (tō-ku) show samayoeru akai chō)พ.ศ. 2531ยอดนักสืบจิ๋วโคนัน และผลงานที่เกี่ยวข้องDetecvibe Conan名探偵コナン (Meitantei Conan)พ.ศ. 2539–ปัจจุบัน มังงะที่กล่าวถึงยอดนักสืบ คุโด้ ชินอิจิ ที่วันหนึ่งกลายร่างเป็นเด็ก ระหว่างที่หาทางกลับร่างเดิมเพื่อสารภาพรักกับคนที่แอบรัก เขาก็ได้พบกับคดีต่าง ๆ มากมาย ผลงานนี้เป็นผลงานที่โด่งดังที่สุดของอาโอยามะสายตาไม่หลอกใจTell Me A Lie～私にウソをついて～ (~Watashi ni Uso wo Tsuite~)พ.ศ. 2550มังงะหนึ่งช็อตที่กล่าวถึงเด็กหญิงชื่ออาราอิ เทรุมิ () ที่สามารถอ่านใจคนได้เพียงแค่มองเข้าไปในสายตา

 ผลงานร่วม 
 หุ่นนักรบสู้จ้าวจักรวาล บาคุไรก้า (โกโช อาโอยามะ และ เออิจิ ยามากิชิ)
 แฮมทาโร่ แก๊งจิ๋วผจญภัย (อนิเมะ) (ออกแบบตัวละคร)

 อ้างอิง 

 แหล่งข้อมูลอื่น 

 Gosho Aoyama Manga Factory (เว็บไซต์อย่างเป็นทางการภาษาอังกฤษ) 


หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:ศิลปินมังงะจากจังหวัดทตโตริ
หมวดหมู่:บุคคลจากจังหวัดทตโตริ
หมวดหมู่:ยอดนักสืบจิ๋วโคนัน
หมวดหมู่:จอมโจรอัจฉริยะ
หมวดหมู่:ไยบะ เจ้าหนูซามูไร